রসুলান বাঈ

রসুলান বাঈ (১৯০২-১৯৭৪) বেনারস ঘরানার একজন বিখ্যাত হিন্দুস্তানি শাস্ত্রীয় সংগীতশিল্পী ছিলেন। তিনি ঠুমরী ও টপ্পায় দক্ষ ছিলেন। হিন্দুস্তানি শাস্ত্রীয় সংগীত জগতে তাঁর অসামান্য অবদানের জন্য ১৯৫৭ সালে তাঁকে সংগীত নাটক আকাদেমি পুরস্কার প্রদান করেছিল সংগীত নাটক আকাদেমি।

প্রারম্ভিক জীবন
তিনি জন্মেছিলেন ১৯০২ সালে, উত্তর প্রদেশের মির্জাপুরের কছোয়া বাজার এর এক গরিব পরিবারে। ছোট বেলা থেকেই তার সংগীত প্রতিভার প্রকাশ পাওয়া যায়। তার মা আদালতও সংগীতে দক্ষ ছিলেন। ছোট থেকেই তিনি রাগ সংগীতে দক্ষ ছিলেন। তার প্রতিভার পরিচয় পেয়ে পাঁচ বছর বয়সেই তাকে সংগীত সাধনার জন্য ওস্তাদ শাম্মু খানের কাছে পাঠান হয়। এছাড়াও তিনি ওস্তাদ নাজ্জু খান ও আশিক খানের নিকট সংগীতশাস্ত্রে তালিম নিয়েছিলেন।

কর্মজীবন
রসুলান বাঈ টপ্পা গানে দক্ষ ছিলেন। এছাড়াও পুরব আং, ঠুমরী, দাদরা, পুরবি গীত, হোরি, কাজরি, চৈতিসহ শাস্ত্রীয় সংগীতের বিভিন্ন শাখায় দক্ষ ছিলেন। তিনি ধনঞ্জয়কোর্টে প্রথমবারের মত জনসাধারণের সম্মুখে সংগীত পরিবেশন করেন। তাঁর সংগীত দর্শক শ্রোতাকে মুগ্ধ করে। এরপর তিনি স্থানীয় রাজাদের ডাকে বিভিন্ন অনুষ্ঠানে শাস্ত্রীয় সংগীত পরিবেশন করেছিলেন। পাঁচ দশক ধরে বেনারসে ভারতীয় শাস্ত্রীয় সংগীত জগতে রাজত্ব করেছেন তিনি। ১৯৪৮ সালে তিনি মুজরা পরিবেশন বন্ধ করে দেন এবং এক বেনারসী শাড়ি বিক্রেতাকে বিবাহ করে বেনারসেই বসবাস শুরু করেন।

১৯৭২ সাল পর্যন্ত অল ইন্ডিয়া রেডিওর লখনৌ ও এলাহাবাদ স্টেশন এবং দূরদর্শন থেকেও তাঁর শাস্ত্রীয় সংগীত প্রচারিত হয়েছে। তিনি সর্বশেষ কাশ্মীরে জনসাধারণের সম্মুখে গেয়েছিলেন।

ভারতের অন্যতম সেরা গায়িকা হওয়া সত্ত্বেও তাঁকে যুদ্ধ করতে হয়েছে অতিশয় দারিদ্র‍্যের সাথে। তিনি রেডিও স্টেশনের নিকটেই একটি চায়ের দোকান চালাতেন, যে রেডিও স্টেশন থেকে তাঁর গাওয়া শাস্ত্রীয় সংগীত প্রচারিত হত। বিখ্যাত শাস্ত্রীয় সংগীতশিল্পী নয়না দেবী তাঁর অধীনে গানের তালিম নিয়েছেন।

১৯৬৯ সালে, তাঁর বাড়ি, কতিপয় দুষ্কৃতকারী সাম্প্রদায়িক দাঙ্গার সময় পুড়িয়ে দেয়। ১৯৭৪ সালের ১৫ ডিসেম্বর, ৭২ বছর বয়সে, তিনি মৃত্যুবরণ করেন।

২০০৯ সালে মুক্তিপ্রাপ্ত সাবা দেওয়ান এর প্রামাণ্যচিত্র ইন আদার ওয়ার্ডস এ তাঁর গাওয়া লাগাত করেজোয়া মা চোট, ফুল গেন্দোয়া না মার গানটি  ব্যবহৃত হয়েছিল যেটি ১৯৩৫ সালে তিনি গ্রামোফোনে রেকর্ড করেছিলেন।Film screening  The Hindu, 28 August 2009. চলচ্চিত্রটি ২০০৯ সালে বুসান আন্তর্জাতিক চলচ্চিত্র উৎসবে পুরস্কার জিতেছিল।

পুরস্কার
হিন্দুস্তানি শাস্ত্রীয় সংগীত জগতে তাঁর অসামান্য অবদানের জন্য ১৯৫৭ সালে তাঁকে সংগীত নাটক আকাদেমি পুরস্কার প্রদান করা হয়।Sangeet Natak Akademi Award - Music:Vocal  Sangeet Natak Akademi Award Official listings.

তথ্যসূত্র

বিষয়শ্রেণী:১৯০২-এ জন্ম
বিষয়শ্রেণী:ভারতীয় ব্যক্তি
বিষয়শ্রেণী:উত্তরপ্রদেশের সঙ্গীতশিল্পী
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:১৯৭৪-এ মৃত্যু
বিষয়শ্রেণী:হিন্দুস্তানি সঙ্গীতশিল্পী
বিষয়শ্রেণী:ঠুমরী
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:নারী হিন্দুস্তানি সংগীতশিল্পী
বিষয়শ্রেণী:২০শ শতাব্দীর ভারতীয় গায়িকা